Diari Oficial de la Generalitat Valenciana


Sumari del DOGV 2772, del 18-06-1996 (1996/838490)

DECRET 111/1996, de 5 de juny, del Govern Valencià, pel qual es transfereixen a diversos municipis els trams de carreteres indicades en el Catàleg del Sistema Viari de la Comunitat Valenciana.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/06/05/111/dof/vci/html**

### Dades del document

Número de DOGV
:   2772

Data del DOGV
:   18-06-1996

Secció del DOGV
:   DISPOSICIONS GENERALS

Número del document
:   1996/838490


Data del document
:   05-06-1996

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 111/1996, de 5 de juny, del Govern Valencià, pel qual es transfereixen a diversos municipis els trams de carreteres indicades en el Catàleg del Sistema Viari de la Comunitat Valenciana.   
L'article 7 de la Llei 6/1991, de 27 de març, de Carreteres de la Comunitat Valenciana, estableix que l'aprovació del Catàleg del Sistema Viari de la Comunitat Valenciana comporta l'assumpció efectiva de les competències i responsabilitats en matèria de conservació i explotació pels futurs titulars de les vies, sense perjudici de procedir als canvis de titularitat corresponents.  
El Catàleg del Sistema Viari de la Comunitat Valenciana fou aprovat pel Decret 23/1995, de 6 de febrer, del Govern Valencià, i ordenada la publicació en el Diari Oficial de la Generalitat Valenciana per Resolució de 17 de maig de 1995, del conseller d'Obres Públiques, Urbanisme i Transports.  
A l'efecte de procedir als canvis de titularitat dels trams de carreteres de la Generalitat Valenciana a favor de diverses corporacions locals, considerant la seua qualificació com a béns de domini públic de la Generalitat Valenciana, cal procedir a la desafectació.  
En virtut del que disposen els articles 11, 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 5 de juny de 1996,  
DECRETE  
Article 1  
Desafectar de la Conselleria d'Obres Públiques, Urbanisme i Transports els trams de carreteres assenyalats en el Catàleg del Sistema Viari de la Comunitat Valenciana objecte de transferència a diversos ajuntaments.  
Article 2  
Acordar el canvi de titularitat dels trams esmentats a favor dels ajuntaments que s'indiquen en el Catàleg del Sistema Viari de la Comunitat Valenciana.  
Article 3  
A l'efecte d'atorgar les escriptures públiques corresponents, la Conselleria d'Obres Públiques, Urbanisme i Transports trametrà a la Conselleria d'Economia i Hisenda la descripció dels trams objectes de transferència amb indicació de superfície i propietaris que confronten.  
DISPOSICIó TRANSITòRIA  
En el cas dels trams que s'han de transferir que estiguen condicionats a l'execució d'una variant o un altre motiu, assenyalats amb asterisc (\*) en el Catàleg de Trams que s'han de Transferir a Municipis, inclòs com a annex del Catàleg del Sistema Viari de la Comunitat Valenciana, la desafectació es produirà amb data de l'endemà de la recepció de l'obra corresponent.  
DISPOSICIó FINAL  
La Conselleria d'Economia i Hisenda, amb la sol·licitud prèvia dels ajuntaments interessats, durà a terme els tràmits necessaris per a fer efectiu el que disposa aquest decret.  
Castelló de la Plana, 5 de juny de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI